[{"text_idx": "#000000", "text": "Energiato\u0303hususe Juhendmaterjal ja metoodika peaprojekteerijatele ja arhitektidele"}, {"text_idx": "#000002", "text": "Avalike hoonete energiato\u0303hususele hakkavad kehtima 01.01.2019 liginullenergiahoonete no\u0303uded. Energiasa\u0308a\u0308stlike hoonete projekteerimisel kui ka linnaehituslike lahenduste koostamisel on oluline protsessi laiapo\u0303hjalisus. Tuleb u\u0308le minna intuitiiv-su\u0308nteesivalt projekteerimiselt loogilis-analu\u0308u\u0308tilisele projekteerimismeetodile. Kogemuslik- traditsionalistlik, eeskujusid matkiv la\u0308henemisviiv tuleb asendada teadmispo\u0303hise, valideeritud monitooringutel ja teaduslikel uuringutel tuginevale ka\u0308sitlusele."}, {"text_idx": "#000003", "text": "Selle protsessi algvo\u0303ti on arhitekti kui peaprojekteerija taskus ning tema poolt va\u0308ljapakutud lahendused projekteerimise algfaasis, kui ka projekteerijate meeskond ning tegevuspo\u0303himo\u0303tted ma\u0308a\u0308ravad kogu projekti edukuse."}, {"text_idx": "#000004", "text": "Ka\u0308esolev juhendmaterjal on ja\u0308tkuks ja ta\u0308ienduseks 2012 ilmunud \u201eMadal- ja liginullenergiahooned- Bu\u0308roohoonete po\u0303hilahendused eskiis \u2013 ja eelprojektid\u201c."}, {"text_idx": "#000005", "text": "Lisatud on suuremad teemad nagu linnaplaneeringulised lahendused ning \u201etark asend\u201c, mis eelko\u0303ige puudutavad arhitekti kuid ka KOV-de spetsialiste, kes teevad strateegilise otsuseid linnaruumi ning asustuse planeerimisel. Bioklimaatiliste tingimuste arvestamine ning a\u0308rakasutamine on vo\u0303imalik ainult siis, kui linnaehituslik lahendus ja sealt tulenevad ehituso\u0303iguslikud reeglid on seda arvestanud. Sellise teemade ja\u0308rjestus pu\u0308ramiidiks u\u0308lesehittatuna, iseloomustab ko\u0303ige paremini probleemi keerukust ja etapilisust. Hoone energiato\u0303husatele lahendustele peab olema loodud vo\u0303imalikult head eeltingimused. Linnaplaneeringulised lahendused on kui kompleksteooria klassikalised na\u0308ited, mille puhul determinantsed mudelid ei ole kasutatavad. Sootsiumi otsused vo\u0303ivad olla vastuolulised ning ei allu energiasimulatsioonidele vaid kajastavad u\u0308hiskonnas aktsepteeritud vo\u0303i ka eelistatud lahendusi."}, {"text_idx": "#000006", "text": "Klassikaline na\u0308ide tuuleparkidest kui rohelise energia po\u0303hitootjast, on kohalike elenike poolt saanud tihti va\u0308ga tugeva vastaseisu. Hoonete tehniliste lahenduste puhul hakkab inimfaktori osakaal va\u0308henema lubades protsesse oluliselt lihtsamalt kirjeldada ning projekt allutada energiato\u0303hususe printsiipidele."}, {"text_idx": "#000007", "text": "Arhitektuursete lahenduste energiato\u0303husus on tihti keeruliste kompromisside otsimine esteetika, funktsionaalsuse ja ratsionaalsuse vahel ning mo\u0303nikord ka vastuoluliste valikute temaatika. Samas mahulisi ja fassaadide mo\u0308o\u0308dalaskmisi ei saa pa\u0308rast piirete soojapidavuse vo\u0303i tehnosu\u0308steemide efektiivsuse abil kuluto\u0303husalt parandada. Arhitektil peab olema algusest peale tunnetus ja abivahendid energiato\u0303hususe ja\u0308lgimiseks, sest tema poolt pakutud lahendus ma\u0308a\u0308rab enamuse hoone po\u0303hielemente, mis oluliselt mo\u0303jutavad hoonete energiato\u0303husust. Na\u0308iteks ka ko\u0308etava pinna suuruse, mis on u\u0308ks energiato\u0303hususe valemi po\u0303hielemente. Juhendmaterjalis on ka\u0308sitletud ko\u0303iki energiato\u0303husa hoone kavandamiseks vajalikke arhitektuurseid ja tehnilisi lahendusi."}, {"text_idx": "#000008", "text": "Samas jo\u0303uame pu\u0308ramiide tipus-lokaalse taastuvenergia kasutamisel tagasi linnehituslike koosluse juurde la\u0308bi \u201etarga linna\u201c integreeritud lahenduste."}, {"text_idx": "#000009", "text": "Kogu juhendmaterjal on allato\u0303mmatav ja\u0308rgnevalt leheku\u0308ljelt:"}, {"text_idx": "#000010", "text": "Linnaehituslik analu\u0308u\u0308s ja planeerimisettepanekud 1960-ndate tu\u0308u\u0308pelamute (seeria 1-317) kvartalite kaasajastamiseks"}]